Дилън Томас
Ръката, що подписа документа…

Превод от английски: Атанас Славов, —

chitanka.info

Ръката, що подписа документа, срина град;

пет царствуващи пръста взеха данък за дъха,

преполовиха някаква държава и удвоиха глобуса на мъртвите;

петте царе издигнаха цар на смъртта.

Могъщата ръка води към уморено рамо,

със тебешир са стегнати пръстните стави;

паче перо бележи краят на убийството,

което сложи край на разговорите.

Ръката, що подписа договора, предизвика треска,

и скакалци дойдоха, и гладът порасна;

велика е ръката, която над човека

със един подпис само слага свойта власт.

Петте царе броят умрелите, но не лекуват

развредената рана, ни челото милват;

ръката милостта владее колкото небето;

ръцете сълзи не проливат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.